Технологии | Nvidia пуска на пазара геймърски таблет (видео) - Dnevnik.bg
Nvidia пуска на пазара геймърски таблет (видео)
08:03, 23 юли 14 , 5212
Nvidia се завръща на пазара на мобилни устройства с нов таблет, който е насочен към почитателите на видеоигрите. Shield Tablet разчита на Android за своя операционна система, но хардуерът му поддържа повечето от технологиите, които са налични и в GeForce видеокартите на компанията.
Хардуерната платформа е Tegra K1 с архитектура Kepler. Това означава, че тя има съвместимост с OpenGL 4.4, DirectX 12, Tesselation и други технологии, които са широко използвани от видеоигрите. Дисплеят на таблета е 8-инчов с Full HD резолюция.
На предния панел са поместени два стереоговорителя и 5 МР уебкамера. Тя може да се използва и за стрийминг в платформи като Twitch, както и при запис на геймплей чрез ShadowPlay на Nvidia. На задния панел има и основна камера за правене на снимки. В корпуса на таблета има и слот за показалката DirectStylus 2, която може да се използва за различни приложения, рисуване на графики и др.
В комплекта е включен и безжичен контролер, който позволява по-лесно управление на игрите. Той разчита на WiFi връзка, за да позволи стрийминг на аудио по време на игра.
Таблетът разполага и с много от технологиите на първата портативна конзола Nvidia Shield, която вече ще се казва Shield Portable. Има и възможност за свързване на таблета с телевизор чрез mini HDMI порт, като по този начин устройството става своеобразна гейм конзола.
Базовата цена на Nvidia Shield Tablet ще е 299 долара за версията с WiFi и 16GB вградена памет. Всички модификации на таблета имат поддръжка на MicroSD карти с капацитет до 128GB. Ще има и версия с LTE. Контролерът ще струва допълнителни 59 долара, а калъфът с вграден кикстенд (поставка) ще е още 39 долара.
Nvidia представи новия "супер чип" Tegra X1
Nvidia представи новия си графичен процесор за лаптопи
Amazon придобива Twitch, след като Google се отказа
Nvidia представи нов процесор за мобилни устройства
Рейтинг: 764 09:35, 23 юли 14 Неутрално
Щом е с андроид, значи не става за игри.
Рейтинг: 571 10:30, 23 юли 14 Неутрално
Абе таблет за $400 си е скъпичък, бил той и доста як...
Рейтинг: 764 14:02, 23 юли 14 Неутрално
Въобще не е скъп за параметрите, които предлага.
Рейтинг: 764 14:03, 23 юли 14 Неутрално
Аз се чудя дали може да му се сложи уиндоус?
Рейтинг: 402 15:06, 23 юли 14 Неутрално
Рейтинг: 764 22:28, 23 юли 14 Неутрално
Установих, че може.
Рейтинг: 764 22:33, 23 юли 14 Неутрално
Не става за игри, защото за андроид няма сериозни игри.
Рейтинг: 402 12:55, 25 юли 14 Неутрално
До коментар [#7] от "dante_18":
Ако става въпрос за сериозни игри, никога , ама никога няма да използвам таблет. Има си геймърски лаптопи и пц-та. Как може да се сравнява това таблетче с някой Алиенуер примерно?!
Рейтинг: 233 17:15, 26 юли 14 Неутрално
DirectX12, за който няма игри още, е наличен за Android, а за Windows XP не пуснаха дори DX10. А се съмнявам това таблетче да подкара и DX9 игри като GTA4.